Peale stardijoone ületamist hakkas kohe ümpriski korralik andmine allatuult, allamäge ja massi keskel. Mõnevõrra üllatusena koges k6ps, et uisutamine grupis on hoopis ohutum kui oli seni arvanud ja kui on näiteks  maanteerattasõit grupis. Tuleb lihtsalt vaadata, et kellelegi jalgadesse ei vehi. Kui kellestki kitsamas kohas mööduda, siis tuleb anda enne hoog sisse ja veereda ilma sammuta mööda. Pundis saab ka "karusselli" sõita nagu maanteeratturid teevad, kusjuures uisutades tundus see lihtsam ja ohutum. Seal on veel selline nipp, et kui eessõitjale selga hakkad sõitma, paned talle lihtsalt käed selja peale ja läheb rahulikult edasi. Kui k6psule esimene kord selja taga sõitev naisterahvas niiviisi käed puusadele pani, siis  k6ps esteks pisut ehmatas ära, et mis pull nüüd on :) Aga peatselt taipas ja hiljem kasutas ise ka edukalt seda võtet. Naisterahvaid oli sellel üritusel muide umbes pooled. Rattarallil näiteks seevastu olla meeste-naiste suhe umbes 5:1. Isegi Triinu arvas juba võistluspäeva hommikul, et äkki tuleks ka lühikest otsa sõitma (ta sai just paar nädalat tagasi uued uisud ja oli juba jõudnud kolm korda koos k6psuga sõitmas käia ka), aga lõpuks ikka ei julgenud ja enam ei saanud registreeruda nagunii. Eks k6ps ise  ka seda grupisõitu rattaralli kogemuste põhjal esialgu kartis.